
Parengto sprendimo projekto tikslas – patvirtinti Erdvės pritaikymo integruotam gamtos mokslų ugdymui ir Šiaulių miesto bendruomenės švietimui programą.

Lietuvos Respublikos biudžeto sandaros įstatymo 5 straipsnio 1 dalies 2 punkte numatyta, kad biudžeto asignavimų valdytojai privalo organizuoti iš biudžeto finansuojamų programų rengimą ir vykdymą. 2015–2024 metų Šiaulių miesto strateginiame plėtros plane, patvirtintame Šiaulių miesto savivaldybės tarybos 2016 m. rugpjūčio 25 d. sprendimu Nr. T-325 „Dėl 2015–2024 metų Šiaulių miesto strateginio plėtros plano patvirtinimo“ patvirtintas strateginis tikslas „Plėtoti inovatyvią švietimo ir kultūros sistemą, ugdančią aktyvią ir kūrybingą asmenybę“. Šiaulių miesto savivaldybės 2023–2025 metų strateginiame veiklos plane, patvirtintame Šiaulių miesto savivaldybės tarybos 2023 m. vasario 2 d. sprendimu Nr. T-1 „Dėl Šiaulių miesto savivaldybės 2023–2025 metų strateginio veiklos plano patvirtinimo“ patvirtintas Švietimo prieinamumo ir kokybės užtikrinimo programos tikslas „Plėtoti inovatyvią švietimo sistemą, ugdančią aktyvią ir kūrybingą asmenybę“. 2021–2023 m. įgyvendinta Erdvės pritaikymo integruotam gamtos mokslų ugdymui ir Šiaulių miesto bendruomenės švietimui programa, patvirtinta Šiaulių miesto savivaldybės tarybos 2020 m. gruodžio 22 d. sprendimu Nr. T-490 „Dėl Erdvės pritaikymo integruotam gamtos mokslų ugdymui ir Šiaulių miesto bendruomenės švietimui programos patvirtinimo“.

Šiame sprendimo projektu numatyta patvirtinti Erdvės pritaikymo integruotam gamtos mokslų ugdymui ir Šiaulių miesto bendruomenės švietimui programą (toliau – programa) ir įpareigoti Šiaulių miesto savivaldybės merą patvirtinti šiai programai 2024–2026 m. įgyvendinti reikalingus teisės aktus. 
Programos tikslai:
. Aktyvinti edukacinių integruotų gamtos mokslų erdvių kūrimą ir jų naudojimą ugdymo(si) procesui organizuoti, aktualizuojant gamtos tausojimo dvasią ir skatinant darnų vystymąsi, atskleidžiant biologinės ir kultūrinės įvairovių sąsajas;
. Gerinti gamtamokslio ir aplinkosauginio švietimo prieinamumą miesto bendruomenei, skatinti jos savišvietą ir švietimo iniciatyvas bei tobulinti tam tinkamiausias edukacines erdves.
Per tris programos įgyvendinimo metus miesto ugdymo įstaigos, bendruomenės, asociacijos, pavieniai gyventojai nemokamai dalyvavo edukacinėje erdvėje vykusiuose renginiuose ir pagal programą vedamuose edukaciniuose užsiėmimuose, kurie buvo itin lengvai prieinami. Įgyvendinant programą buvo užtikrintas ne tik kokybiškas integruotas gamtos mokslų, bet ir kultūrinių bei socialinių kompetencijų ugdymas, gyventojų ekologinės savimonės vystymas, konsultavimas bei kvalifikacijos kėlimas. Edukacinėje erdvėje sukurtas švietimo poveikis įvairiomis formomis turėjo įtakos bent 25000 miesto gyventojų, besikeičiančiame pasaulyje susiduriančių su būtinybe tausoti sparčiai nykstančius gamtos išteklius ir mokytis visą gyvenimą. Augančios gyventojų kartos poreikiai ir galimybė teikiama programa įgyvendinti numatytus tikslus suteikia prasmės siūlymui tęsti programą, tikintis ne mažesnės jos naudos ateityje.	

Pasekmės teigiamos – bus įgyvendinami programai keliami tikslai ir sudaryta galimybė skirti finansavimą iš Šiaulių miesto savivaldybės biudžeto.
Neigiamų pasekmių nenumatoma.

Galiojantys  teisės aktai nebus keičiami. 

Sprendimui įgyvendinti reikės Šiaulių miesto savivaldybės mero potvarkiu patvirtinti programai įgyvendinti reikalingus dokumentus.
Sprendimui įgyvendinti reikalingos lėšos.
Sprendimui įgyvendinti biudžeto lėšos bus reikalingos. Atsižvelgiant į gamtos mokslų ugdymui skirtoms programoms įgyvendinti skiriamas Šiaulių miesto savivaldybės biudžeto lėšas (STEAM krypties programos, Šiaulių miesto savivaldybės ir  Šiaulių miesto  teritorijoje veikiančių aukštųjų mokyklų bendradarbiavimo programos), programai įgyvendinti 2024 m. reikės apie 100 tūkst. Eur., 2025–2026 m. lėšų suma bus tikslinama.
Sprendimo projekto antikorupcinis vertinimas.

